Sala fil-Parlament mhux se tkun qed tissemma għal Daphne L-Ispeaker tal-Parlament Anġlu Farrugia ma laqax talba tal-Kap tal-Oppożizzjoni biex sala fil-binja tissemma għal Daphne Caruana Galizia. Huwa spjega kif il-kwistjoni tqajmet waqt laqgħa tal-Kumitat dwar ix-Xogħol tal-Kamra li iddeċieda li jħalli d-deċiżjoni f'idu. L-Ispeaker sostna li biex tkun rispettata l-imparzjalita ma jaqbilx li xi parti tal-Parlament tissemma għal xi persuna partikolari kemm jekk tkun ġejja mill-qasam politiku u kemm jekk le. "Is-Sedja tassigurak li din id-deċiżjoni qiegħda teħodha biss u fl-aħjar interess tal-Istituzzjoni", żied jgħid l-Ispeaker.